Paal Bog

Paal Bog (1919–2002) var en norsk samfunnsøkonom, diplomat og ambassadør.Paal Bog i Store norske leksikon.Leidulv Namtvedt, Paal Bog nekrolog i Aftenposten den 3. oktober 2002.

 Karriere 
Paal Bog var elev ved Kongsgård skole i Stavanger.Stavanger Aftenblad: "Ryfylkingen Paal Bog til hjelpearbeid i India", 16. mars 1953 s.1.
Han tok økonomisk embedseksamen (cand.oecon.) i 1946. Som student etter fredsslutningen engasjerte han seg i studentpolitikk, og stilte i 1946 som kommunistisk studentgruppes kandidat til formannsvervet i Det norske studentersamfund. Han fikk 227 stemmer, og tapte dermed valget for Svenn Stray fra den konservative studentforening, som fikk 267 stemmer.

Etter utdannelsen ble han ansatt i Statistisk sentralbyrå (SSB). Han arbeidet i SSB til 1953, kun avbrutt av et studium ved London School of Economics i 1950–1951. Deretter var han konsulent i Tolldirektoratet, men vendte så tilbake til SSB. Han var fra 1953 til 1955 tilknyttet Indiafondets Fiskeriprosjekt i den daværende staten Travancore-Cochin (som kun eksisterte som selvstendig stat fra 1949 til 1956, og fra 1956 er en indisk delstat kalt Kerala).Sterkt krydret indisk mat er utmerket i VG den 24. juni 1955. I perioden 1956-1958 bodde Bog med sin familie i Kairo i Egypt, der han arbeidet med opprettelsen av Den forente arabiske republikk - unionen mellom Egypt og Syria. Senere ble han underdirektør og avdelingsdirektør i SSB. Fra 1969 til 1975 arbeidet han ved Direktoratet for utviklingssamarbeid, før han fra 1975 var ekspedisjonssjef (med ansvar for utviklingshjelp) i Utenriksdepartementet. Fra 1982 til 1988 var han Norges ambassadør til Kenya og sideakkreditert til Etiopia og Uganda. Han mottok St. Olavs Orden i 1987.

Han satt i UNICEFs internasjonale styre fra 1977 til 1981, fra 1980 som formann.

 Familie 
Paal Bog var sønn av rektor og Venstre-politiker Olav Bog (1892–1979) og Severine Krosslid (1892–1926). Fra 1944 til 1950 var han gift med sosialpsykolog og kvinneforsker Harriet Holter. Fra 1954 til 1968 var han gift med billedkunstneren Kari Robak (1927–2014). Paal Bog har en sønn fra andre ekteskap, forfatteren Ola Bog (1955 - ). 

 Referanser 

Kategori:Norges ambassadører til Etiopia
Kategori:Norges ambassadører til Kenya
Kategori:Norges ambassadører til Uganda
Kategori:Norske bistandsarbeidere
Kategori:Personer fra Nærøy kommune
Kategori:Riddere av 1. klasse av St. Olavs Orden